Solla fer á sviðið í kvöld í Allir geta dansað . Solla Eiríks er líklegast þekktust fyrir að vera algjör frumkvöðull á sviði hollustufæðis hér á landi . Núna er Solla að taka þátt í skemmtiþáttunum Allir geta dansað og segist vera komin í mun betra form eftir að æfingar hófust . Vala Matt hitti Sollu á dögunum og var hún í spjalli í Íslandi í dag á Stöð 2 á miðvikudagskvöldið . Solla segist hafa unnið allt of mikið og farið í kulnun á sínum tíma og segir hún að Allir geta dansað hafi í raun komið inn í hennar líf eins og himnasending . Hún er komin í nýtt hlutverk hjá fyrirtæki sínu Gló og starfar mest megnis sem ráðgjafi og er farin að vinna mun minna . „ Þegar þú ert búin að keyra þig alveg út að ystu nöf þá fer maður í svona „ burn out “ . Fyrstu dagana þegar ég gat sofið lengur þá vaknaði ég oft eins og ég væri með stóra steypuhellu ofan á mér . Fyrstu dagana þurfti í raun að taka mig upp með kíttispaða . “ Solla segir að hún hafi verið alveg uppgefin á tíma en sem betur fer hafi hún verið búin að samþykkja að taka þátt í Allir geta dansað . „ Svo byrja æfingar og ég man á fyrstu æfingunni held ég að ég hafi getað dansað í svona korter . Ég var bara búin , taugakerfið , líkaminn og allt saman . En dansinn er bara guðgómlegur . “ Eins og áður segir hitti Vala Matt Sollu í eldhúsinu hennar og í þættinum fór hún meðal annars yfir hvernig hægt sé að matreiða jólasælgæti sem er mjög hollt eins og sjá má hér að neðan .